বাইয়্যিনাত
বাইয়্যিনাত (উর্দু: بینات‎, অনুবাদ 'স্পষ্ট প্রমাণ'‎) পাকিস্তানের জামিয়া উলুমুল ইসলামিয়া থেকে উর্দু ভাষায় প্রচারিত একটি মাসিক ইসলামি ম্যাগাজিন। আল বাইয়্যিনাত নামে এর আরবি সংস্করণও প্রকাশিত হয়। এটি পাকিস্তানে দেওবন্দি চিন্তাধারার প্রচার করে। ১৯৬২ সালের নভেম্বর থেকে এর প্রকাশনা শুরু হয়। এটি প্রকাশের উদ্দেশ্য ছিল ইসলামের ভিত্তি রক্ষা এবং বর্তমান সময়ে প্রচলিত ধর্মবিরোধী মতবাদ ও ধারণাসমূহ শনাক্ত করে তা খণ্ডন করা। এতে মূল মাদ্রাসার উলামাদের গৌরব করার পাশাপাশি, একদিকে শিয়া এবং কাদিয়ানিদের বিরুদ্ধে এবং অন্যদিকে পাকিস্তানের মূলধারার প্রথা, শিক্ষা এবং রাজনীতির বিরুদ্ধে নিবন্ধ প্রকাশিত হয়।